Rikunarita-ORG/Wikinium huggingface dataset:
# బొల్లినేని మునుస్వామినాయుడు

| బొల్లినేని మునుస్వామినాయుడు |
| --- |
|  |
|  |
| 4th First Minister of Madras Presidency |
| **In office** 27 October 1930 – 4 November 1932 |
| గవర్నర్ | George Frederick Stanley |
| అంతకు ముందు వారు | P. Subbarayan |
| తరువాత వారు | Raja of Bobbili |
| Minister of Local Self-Government (Madras Presidency) |
| **In office** 27 October 1930 – 4 November 1932 |
| Premier | B. Munuswamy Naidu |
| గవర్నర్ | George Frederick Stanley |
| అంతకు ముందు వారు | P. Subbarayan |
| తరువాత వారు | Raja of Bobbili |
|  |
| వ్యక్తిగత వివరాలు |
| జననం | 1885 Tiruttani, Chittoor district, Madras Presidency |
| మరణం | 1935 Madras |
| జాతీయత | Indian |
| రాజకీయ పార్టీ | Justice Party |
| వృత్తి | politician |
| నైపుణ్యం | lawyer |

**బొల్లినేని మునుస్వామి నాయుడు** చిత్తూరు జిల్లా తిరుత్తని దగ్గర వేలాంజరి గ్రామమందు 1885లో జన్మించాడు. తండ్రి బొజ్జా నాయుడు. తల్లి అక్కమాంబ. వీరి పూర్వీకులు కార్వేటి నగర సంస్థానంలో ఉన్నత పదవులలో ఉన్నారు. మునుస్వామి రైతు కుటుంబంలో జన్మించి న్యాయవాదిగా పనిచేయడం ప్రారంభించి అంచెలంచెలుగా ఉన్నత స్థాయికి ఎదిగిన వ్యక్తి. ప్రధానమంత్రి పదవి పొందేందుకు ముందు అతను ప్రభుత్వం నియమించిన అగ్రికల్చర్ కమిషన్, బ్యాంకింగ్ ఎంక్వయిరీ కమిటీ, బ్యాంకింగ్ ఎకోకొరియర్ కమిషన్ వంటి కమిటీలు, కమిషన్లలో సభ్యునిగా పనిచేశారు.

1908లో మద్రాసు విశ్వవిద్యాలయము నుండి న్యాయశాస్త్రంలో పట్టా పొంది న్యాయవాదిగా రాణించాడు. జస్టిస్ పార్టీ కార్యకర్తగా రాజకీయ రంగంలో అడుగు పెట్టాడు. చిత్తూరు మునిసిపల్ కౌన్చిల్ సభ్యునిగా, చిత్తూరు జిల్లా బోర్డు ఉపాధ్యక్షునిగా, అనంతరం అధ్యక్షునిగా, మద్రాసు లెజిస్లేటివ్ కౌన్సిల్ సభ్యునిగా అంచలంచెలుగా ఎదిగాడు. అవిభక్త మద్రాసు రాష్ట్ర ప్రధాన మంత్రి (బ్రిటిషు వారి పాలనలో రాష్ట్ర ముఖ్యమంత్రిని ఫస్ట్ మినిస్టర్ అని ప్రధాన మంత్రి అని పిలిచేవారు) గా 1930-1934 వరకు పదవిని అత్యున్నతంగా నిర్వహించాడు.

1930ల్లో జస్టిస్ పార్టీలో నాయకునిగా ఎదిగిన మునుస్వామి బ్రాహ్మణులకు వ్యతిరేకంగా పనిచేసే జస్టిస్ పార్టీ తీరుమార్చే ప్రయత్నాలు చేశారు. స్వయంగా బ్రాహ్మణేతరుడైనా, తాను బ్రాహ్మణులను ద్వేషించడం ప్రధానాంశంగా అభివృద్ధి చెందిన జస్టిస్ పార్టీలో నాయకుడైనా ద్వేషం తగదని, బ్రాహ్మణులతో సఖ్యతగా, ప్రేమతోనే అభివృద్ధి సాధించాలని వాదులాడేవారు. బ్రాహ్మణులను కూడా జస్టిస్ పార్టీలో చేర్చుకోవచ్చన్న ప్రతిపాదనను చేసారు.

మద్రాసు శాసనసభలో వివిధ కమిటీలలో సభ్యునిగా బాధ్యతాయుతంగా వ్యవహరించాడు. ఆచార్య ఎన్.జి.రంగా గారితో కలిసి జమీందారులకు వ్యతిరేకంగా, ఎస్టేట్ లెవల్ చట్ట సవరణకు పూనుకున్నాడు. ప్రధాన మంత్రిగా ఎన్నో ప్రజాహిత, అభ్యుదయ కార్యక్రమాలు చేపట్టాడు. జమీందారులంతా కలిసి నాయుడుకు వ్యతిరేకులై గవర్నర్ పై ఒత్తిడి తెచ్చారు. అదే సమయములో తన వద్ద పనిచేసే బంట్రోతు పావలా లంచం తీసుకున్న విషయం తెలియడంతో నైతిక బాధ్యత వహించి తన పదవికి రాజీనామా చేసి ప్రభుత్వ వాహనాన్ని వదలి గుర్రపు బగ్గీలో ఇంటికెళ్ళిన నిజాయితీపరుడు.

నాయుడు సేవలు గుర్తించిన బ్రిటిషు ప్రభుత్వం 1926లో రావు బహద్దర్, 1930లో దివాన్ బహద్దర్ బిరుదులను ప్రదానం చేసింది. ఇతను1935 జనవరి 8వతేదీ నుండి అస్వస్థతకు గురియై, 1935 జనవరి 13 తేదీన ఉత్తరాయణం ప్రవేశించిన పుణ్యతిథిన వైకుంఠప్రాప్తి పొందారు. ఇతని జీవిత చరిత్ర "*శ్రీయుత దివాన్ బహదూర్ మునుస్వామి నాయుడు గారియొక్క జీవిత చరిత్రము*"ను అతని వద్ద ఆంతరంగిక సహాకుడుగా పనిచేసిన ఉమాపతి వ్రాశాడు.

## మూలాలు

## బయటి లింకులు

* భారత డిజిటల్ లైబ్రరీలో "దివాన్ బహదూర్ మునుస్వామి నాయుడు జీవిత చరిత్ర" పుస్తక ప్రతి
# అవిశ్వాస తీర్మానం

ప్రభుత్వాన్ని నియంత్రించే శక్తివంతమైన రాజ్యాంగ పద్ధతుల్లో **అవిశ్వాస తీర్మానం** ఒకటి.

## మండల పరిషత్

అధ్యక్ష, ఉపాధ్యక్షులపై అవిశ్వాస తీర్మానము:

* మండల పరిషత్ ప్రాధేశిక సభ్యులు 50 శాతం మంది సంతకం చేసి వ్రాతమూలకమైన నోటీసు ఇచ్చుట ద్వారా మండల పరిషత్ అధ్యక్షునిపైన అవిశ్వాస తీర్మానం ప్రతిపాదించవచ్చు.
* పదవిలో చేరిన 2 సంవత్సరాలలోపు ఈ ప్రతిపాదన తీసుకొని రాకూడదు.
* పదవీకాలములో ఒకసారి మాత్రమే ఇట్టి ప్రతిపాదన చేయాలి.
* సమావేశ సమయములో మొత్తం సభ్యులను లెక్కించేటప్పుడు, ఖాళీగా వున్న సభ్యుల స్థానాలను వదిలేసి, అధ్యుక్షుని కలుపుకొని అధ్యక్ష లేదా ఉపాధ్యక్ష పదవికై జరుగు ఎన్నికలలో ఓటు వేయుటకు హక్కు గల సభ్యులనే లెక్కించాలి. సస్పెన్షన్ లో వున్న సభ్యులను కూడా లెక్కలోనికి తీసుకోవాలి.
* మొత్తం సభ్యుల సంఖ్యలో మూడింట రెండు వంతులకు (2/3) తగ్గని సభ్యులు తీర్మానాన్ని సమర్ధిస్తే, ప్రభుత్వం సంబంధిత వ్యక్తిని పదవి నుండి తొలగిస్తూ నోటిషికేషన్లు జారీ చేస్తుంది.

## లోక్‌సభ లేదా శాసనసభ

చెప్పనవసరం లేదు. సాధారణంగా ప్రతిపక్షాలు అవిశ్వాస తీర్మానాన్ని ప్రవేశపెడతాయి. ఈ తీర్మానాన్ని మొత్తం మంత్రిమండలిపై ప్రవేశపెట్టాలి. అవిశ్వాస తీర్మానాన్ని సభ స్వీకరించడానికి కనీసం 50 మంది సభ్యుల మద్ధతు అవసరం. అవిశ్వాస తీర్మానానికి మద్ధతు ఇవ్వాలా? వద్దా? అనే నిర్ణయాధికారం స్పీకర్ కు ఉంటుంది.
# బళ్లారి

| బళ్లారి జిల్లా
 |
| --- |
| రాష్ట్రము:
 | కర్ణాటక
 |
| ప్రాంతము:
 | బళ్లారి
 |
| ముఖ్య పట్టణము:
 | బళ్లారి
 |
| విస్తీర్ణము:
 | చ.కి.మీ
 |
| జనాభా (2001 లెక్కలు)
 |
| మొత్తము:
 | లక్షలు
 |
| పురుషులు:
 | లక్షలు
 |
| స్త్రీలు:
 | లక్షలు
 |
| పట్టణ:
 | లక్షలు
 |
| గ్రామీణ:
 | లక్షలు
 |
| జనసాంద్రత:
 | / చ.కి.మీ
 |
| జనాభా వృద్ధి:
 | % (1991-2001)
 |
| అక్షరాస్యత (2001 లెక్కలు)
 |
| మొత్తము: | %
 |
| పురుషులు: | %
 |
| స్త్రీలు: | %
 |
| చూడండి: కర్ణాటక జిల్లాలు
 |

**బళ్లారి** కర్ణాటక రాష్ట్రంలోని ఒక జిల్లా.

## చరిత్ర

రైల్వేష్టెషన్ లోపల,ప్లాట్‌ఫార్మ్ 1
1790ల వరకూ మైసూరు సామ్రాజ్యంలో భాగంగా ఉండే ప్రాంతమిది. 1796-98 ప్రాంతాల్లో మూడవ మైసూరు యుద్ధంలో బ్రిటీష్ వారి చేతిలో టిప్పుసుల్తాన్ ఓటమిపాలు కావడంతో మైసూరు సామ్రాజ్యంలోని భాగాలను కొన్నిటిని విజేతలు పంచుకున్నారు. విజేతలైన ఈస్టిండియా కంపెనీ వారు తమ మద్రాసు ప్రెసిడెన్సీకి, యుద్ధంలో సహాయం చేసిన మిత్రుడు నిజాం రాజుకి పంపకాలు పెట్టినప్పుడు కడప, కర్నూలు, అనంతపురం, బళ్ళారి ప్రాంతాలు నిజాం కిందికి వచ్చాయి. తీరా రెండేళ్ళు గడవకుండానే 1800లో బ్రిటీష్ వారు నిజాం నుంచి తమకు రావాల్సిన సైన్యం ఖర్చుల బాకీ పద్దుకింద ఆ ప్రాంతాన్ని అంతా లెక్కకట్టుకోవడంతో ఇది తిరిగి ఈస్టిండియా కంపెనీ చేతికి వచ్చింది. అలా బ్రిటీష్ వారు నిజాం నుంచి పొందినందుకు ఈ ప్రాంతానికి దత్తమండలం అన్న పేరు స్థిరపడింది.

## ప్రముఖులు

* రూపనగుడి నారాయణరావు
* సుభద్రా శ్రీనివాసన్

## ఇవీ చూడండి

* కళ్యాణ కర్ణాటక

## మూలాలు

## వెలుపలి లింకులు
# జయశంకర్ భూపాలపల్లి జిల్లా

| జయశంకర్ జిల్లా |
| --- |
| జిల్లా |
| తెలంగాణ పటంలో జయశంకర్ జిల్లా స్థానం |
| దేశం | భారతదేశం |
| రాష్ట్రం | తెలంగాణ |
| ముఖ్య పట్టణం | భూపాలపల్లి |
| మండలాలు | 11 |
| విస్తీర్ణం |
|  • మొత్తం | 6,175 కి.మీ2 (2,384 చ. మై) |
| జనాభా  (2011 (ములుగుతో కూడిన పాత జిల్లా)) |
|  • మొత్తం | 7,50,000 |
|  • సాంద్రత | 120/కి.మీ2 (310/చ. మై.) |
| Vehicle registration | TG–25 |
| ప్రధాన రహదార్లు | NH363 |
| Website | అధికారిక జాలస్థలి |

**జయశంకర్ జిల్లా,** తెలంగాణలోని 33 జిల్లాలలో ఒకటి.

2016 అక్టోబరు 11న కొత్తగా అవతరించిన ఈ జిల్లాలో 2 రెవెన్యూ డివిజన్లు (భూపాలపల్లి, ములుగు), 11 మండలాలు, 574 రెవెన్యూ గ్రామాలు ఉన్నాయి. భూపాలపల్లి ఈ జిల్లా పరిపాలన కేంద్రంగా ఉంటుంది.. ఇప్పుడు భూపాలపల్లి జిల్లా నుండి ములుగు జిల్లాను వేరు చేయడం జరిగింది. ములుగు జిల్లాలో 9 మండలాలు ఉన్నాయి.జిల్లా విస్తీర్ణం: 6,175 చ.కి.మీ. కాగా, జనాభా: 7,05,054, అక్షరాస్యత: 60 శాతంగా ఉన్నాయి.

జయశంకర్ భూపాలపల్లి జిల్లా

## జిల్లాలోని మండలాలు

* పునర్య్వస్థీకరణలో భాగంగా మొదట వరంగల్ జిల్లాలోని 13 పాతమండలాలు, కరీంనగర్ జిల్లాలోని 5 పాతమండలాలు, ఖమ్మం జిల్లాలోని 2 పాత మండలాలుతో ఈ జిల్లా ఏర్పడింది.
* ఆ తరువాత ఈ జిల్లాలోని ములుగు రెవెన్యూ డివిజను పరిధిలోని 9 మండలాలుతో ములుగు జిల్లా ఏర్పాటు చేయగా ఈ జిల్లాలో 11 మండలాలు ఉన్నవి.

1. భూపాలపల్లి మండలం
2. ఘనపూర్‌ మండలం
3. రేగొండ మండలం
4. మొగుళ్ళపల్లి మండలం
5. చిట్యాల మండలం
6. టేకుమట్ల మండలం \*
7. మల్హర్రావు మండలం
8. కాటారం మండలం
9. మహాదేవ్‌పూర్ మండలం
10. పల్మెల మండలం \*
11. ముత్తారం మండలం

గమనిక:\* పునర్య్వస్థీకరణలో భాగంగా జిల్లాలో  కొత్తగా ఏర్పడిన మండలాలు (2)

## ఇవి కూడా చూడండి

* జిల్లా గ్రామాల జాబితా

## మూలాలు

## వెలుపలి లింకులు
# వైష్ణవం

హైందవధర్మ సంప్రదాయంలో శ్రీమహావిష్ణువుని ప్రధాన అది దేవతగా ఆరాదించే శాఖను **వైష్ణవం** అంటారు.ఇది హిందూధర్మ తెగలనందు శైవం, శక్తితత్వం, స్మార్తంతో పాటు ఇది ఒకటి. హిందూధర్మం ఆచరించేవారు 67.6% మంది వైష్ణవులు కావడంతో, ఇది అతిపెద్ద హిందూధర్మ తెగలలో ఒక పెద్ద తెగగా చెప్పుకోవచ్చు. **దీనిని విష్ణు మతం** అని కూడా వ్యవహరిస్తారు. దాని అనుచరులను వైష్ణవులు అని పిలుస్తారు.వీరు విష్ణువును పరమ ప్రభువుగా భావిస్తారు. వీరిలో కూడా కొన్ని ఇతర ఉప సంప్రదాయాలు పాటించేవారు ఉన్నారు. కృష్ణావతారంను పరిగణనలోకి తీసుకుని ఆరాధిస్తూ ఉండేవారు, రామావతారంను పరిగణలలోకి తీసుకుని ఆరాధించేవారు, కృష్ణుడు రాముడును ఇద్దరినీ ఆరాధించేవారు ఉన్నారు.వైష్ణవం అనగా విష్ణు అని, వైష్ణవులు అంటే విష్ణు భక్తులు అని అర్థం.

వైష్ణవిజం పురాతన ఆవిర్భావం అస్పష్టంగా ఉంది. సా.శ.పూ 1 వ సహస్రాబ్ది నాటి వేదాల్లో దీనికి మూలాలున్నాయి. భాగవతీజానికి పుట్టుకొచ్చిన వేద దేవత భాగ, వేద నీటి దేవత నారా, లేదా నారాయణ. సాశ.పూ. 7 నుండి 4 వ శతాబ్దంలో అభివృద్ధి చెందిన వాసుదేవ-కృష్ణ, గోపాల-కృష్ణ ఆరాధన వంటి అనేక ప్రసిద్ధ వేదయేతర ఆస్తిక సంప్రదాయాల విలీనంలో వేదయేతర మూలాలు కనిపిస్తాయి. సా.స.పూ.శతాబ్దాలలో, అవతార్ సిద్ధాంతాన్ని అభివృద్ధి చేసినప్పుడు, సంప్రదాయం వైష్ణవిజం అని ఖరారు చేయబడింది. దీనిలో సమలేఖనం చేయబడిన దేవతల అధినేత (సుప్రీం) వేద దేవుడు విష్ణువు అవతారాలుగా గౌరవించబడ్డారు. రాముడు, కృష్ణ, నారాయణ, కల్కి, హరి, వితోబా, వెంకటేశ్వర, శ్రీనాథ్జీ, జగన్నాథ్ ప్రసిద్ధ అవతారాల పేర్లలో ఒకే సుప్రీం విభిన్న కోణాలుగా చూడవచ్చు.

## చరిత్ర

వీరోచిత విశ్వాసకుల సమూహంతో తాజా శతాబ్దాలు సాశ.పూ - సా.శ ప్రారంభ శతాబ్దాలలో వైష్ణవం ఆవిర్బించింది. వాసుదేవ ఒక ప్రముఖ సభ్యుడు. కృష్ణ అధినాయకుడు. యాదవులు " అనేక శతాబ్దాల తరువాత, దైవం ఇప్పటికీ పిల్లవాడు " గోపాల సంప్రదాయాలకు చెందిన బాల కృష్ణుడు, తరువాత ఈ వేదయేతర సంప్రదాయాలను మహాభారత నియమావళితో సమకాలీకరించడం, సనాతన స్థాపనకు ఆమోదయోగ్యంగా ఉండటానికి వేద మతంతో సంబంధం ఉంది. కృష్ణమతానికి మొదట మధ్యయుగ కాలంలో భక్తి యోగంతో సంబంధం ఉంది.

## వైష్ణవం గ్రంథాలు

వైష్ణవ మతంలో ముఖ్య గ్రంథాలు వేదాలు, ఉపనిషత్తులు, భగవద్గీత, పాంచరాత్రం (ఆగమ) గ్రంథాలు, నలాయిరా దివ్య ప్రబంధం, భాగవత పురాణం.

## దివ్యదేశాలు

## ఇవి కూడా చూడండి

* శైవం
* ప్రపంచ వైష్ణవ సంఘం

## మూలాలు
# మాదిగ

మాదిగ| ముఖ్యమైన జనాభా కలిగిన ప్రాంతాలు |
| --- |
| ఆంధ్ర ప్రదేశ్, కర్ణాటక, మహారాష్ట్ర, తమిళనాడు, తెలంగాణ |
| భాషలు |
| తెలుగు, కన్నడ భాష, హిందీ భాష |
| సంబంధిత జాతి సమూహాలు |
| తెలుగు ప్రజలు, హిందీ ప్రజలు, కన్నడిగులు |

**మాదిగ** (మదిగ, ఆది జంబవ, మాతంగి, మక్కాలు, చమర్ , మాదిగారు గా కూడా పిలువబడుతుంది) దళితులకు చెందిన సమూహం. వారు దక్షిణ భారతదేశంలోని ఆంధ్రప్రదేశ్, తెలంగాణ, కర్నాటక, తమిళనాడు, ఉత్తర భారతదేశంలోని మహారాష్ట్ర, ఒడిశా, ఛత్తీస్‌గఢ్ రాష్ట్రాలలో షెడ్యూల్డ్ కులం గా వర్గీకరింపబడినవారు. ఉత్తర భారతదేశంలో మాదిగ లను {చమర్} అని పిలుస్తారు షెడ్యూల్డ్ కులాల జాబితాలో 32వ కులం తెలంగాణలో జాబితాలో 31 వ కులం **మాదిగ** . ఈ కులస్తులు పూర్వం మృతి చెందిన పశువుల తోలుతీసి వ్యవసాయ బావులకు తోలు తొండాలు అన్ని శూద్ర కులాలకు కు తోలుతో పనిముట్లు చేసావారు. చెప్పులు కుట్టడం, పెళ్ళిల్లకు డప్పుకొట్టడం చేసే వారు.తెలంగాణ రాష్ట్రంలో కొలనుపాకలో 2000 సంవత్సరం పూర్వం నుండి మాదిగ (జాంబవ మఠం) ఉంటుంది తెలంగాణ పల్లెల్లో మాదిగ కుటుంబలోసాంప్రదాయకంగా పెళ్లిళ్లు జరిగేటప్పుడు కొన్ని గ్రామాలు వీరునికి (వీరభద్ర )వెళ్లే ఆచారం ఉంటుంది ఒంటినిండా పసుపు కుంకుమ పూసుకొని ఎర్రటి పచ్చని చారలు ఒళ్లంతా అలంకరించుకొని ఒక చేత్తో ఖడ్గం ఒక చేత్తో విల్లంబు ధరించి డప్పు వాయిద్యాలతో ముందుకు సాగుతూ అతని పవిత్ర పాదాలు భూమికి తాగకుండా చీరలు పరిచేవారు అతని వెనకాలే వధూవరులు వెళుతుంటారు కొద్ది దూరం పోయినంక ఒక చెట్టు దగ్గర పూజలు చేసి అక్కడ బోనం పెట్టి వస్త్రములు వదులుతాడు ఇది చాలా మాదిగ కుటుంబాలలో ఉంటుంది దాని తర్వాత పెళ్లి జరుగుతుంది ఈ సాంప్రదాయం అంతరించి దశలో ఉంది ఫంక్షన్ హాల్స్ రావడంతో

ఆంధ్ర రాష్ట్ర జనాభాలో 10 శాతం , తెలంగాణ రాష్ట్ర జనాభాలో 16% మాదిగలున్నారు. విద్యా ఉద్యోగ రంగాలలో తమ వాటా కోసం మాదిగ రిజర్వేషన్ పోరాట సమితి (ఎం.ఆర్.పి.ఎస్) ని మంద కృష్ణ మాదిగ స్థాపించాడు. జాంబవ పురాణం ప్రకారం మాదిగలు మొదటి వారు, మొదటి రాజులు అని జాంబపురాణం లో చెప్పబడింది

మాదిగ కులం చారిత్ర పరంగా అట్టడుగుస్థాయిలోనికి అణచివేయబడింది. ప్రస్తుతం వారి సాంఘిక-ఆర్థిక స్థితి షెడ్యూల్డ్ కులంగా వర్గీకరణ ప్రభావంవల్ల మెరుగుపడింది. దళిత ఉద్యమకారుడు లెల్లే సురేశ్ ఈ కులం గురించి 2004లో తీసిన డాక్యుమెంటరీ చిత్రం మహాదిగ విమర్శనాత్మకంగా ప్రశంసలు పొందింది.

## మూలాలు

## ఇతర పఠనాలు

* Madiga Movement in Bangalore Karnataka Archived 2013-04-20 at the Wayback Machine

## బయటి లంకెలు

* Madiga Genetic studies Archived 2006-09-15 at the Wayback Machine
* Caste, Class and Social articulation in Andhra Pradesh Archived 2007-09-28 at the Wayback Machine
* The Battle of a Madiga

[మంద కృష్ణమాదిగ)
# చితిర తిరునాల్ బలరామ వర్మ

| చితిర తిరునాల్ బలరామ వర్మ |
| --- |
| *Maharaja of Travancore* |
|  |
| పూర్వాధికారి | Sethu Lakshmi Bayi |
| ఉత్తరాధికారి | Uthradom Thirunal Marthanda Varma (titular) |
| జననం | (1912-11-07)1912 నవంబరు 7 |
| మరణం | 1991 జులై 19(1991-07-19) (వయసు: 78) |
| రాజ్యం | Venad Swaroopam |
| రాజవంశం | Kulasekhara |
| తండ్రి | Ravi Varma Kochu Koil Thampuran |
| తల్లి | Sethu Parvathi Bayi |
| మతం | Hinduism |

V. P. Menon with the Maharajah of Travancore inaugurating the Travancore-Cochin Union
Maharaja of Kochin and the Maharaja of Travancore
**చితిర తిరునాల్** (జన్మ నామం :బలరామ వర్మ; జననం:1912 నవంబరు 7; మరణం: 1991 జులై 19) శ్రీ పద్మనాభదాస శ్రీ చిత్తిర తిరునాళ్ బలరామ వర్మ (GCSI, GCIE) 1949 వరకు దక్షిణ భారతదేశంలోని భారత రాచరిక రాష్ట్రమైన ట్రావెన్‌కోర్‌కు చివరి పాలక మహారాజు. తరువాత ట్రావెన్‌కోర్ 1991 వరకు బిరుదు మహారాజు. అతని పాలన కేరళ సమాజం, సంస్కృతిపై చెరగని ప్రభావాన్ని చూపే అనేక ముఖ్యమైన సంస్కరణలకు ప్రసిద్ధి చెందింది.

శ్రీ చితిర తిరునాళ్ ట్రావెన్‌కోర్‌కు చెందిన జూనియర్ మహారాణి, సేతు పార్వతి బాయి. కిలిమనూరులోని రాచరిక గృహానికి చెందిన పూరం నల్ రవివర్మ కోయి తంపురాన్‌ల పెద్ద కుమారుడు. అతను ప్రైవేట్‌గా చదువుకున్నాడు. 1924 ఆగస్టు 7న ట్రావెన్‌కోర్ మహారాజు మూలం తిరునాళ్ మరణించిన తరువాత, 11 సంవత్సరాల వయస్సులో ట్రావెన్‌కోర్ మహారాజా అయ్యాడు.

1947 ఆగస్టు 15న బ్రిటీష్ వారి నుండి భారతదేశం స్వాతంత్ర్యం పొందిన తరువాత, శ్రీ చితిర తిరునాల్ మొదట తన డొమైన్‌ను స్వతంత్ర దేశంగా ఉంచాలని ఎంచుకున్నాడు. ఇది భారత ప్రభుత్వానికి ఆమోదయోగ్యం కాదు కాబట్టి, మహారాజా శ్రీ చితిర తిరునాల్ , భారత ప్రతినిధుల మధ్య అనేక ధఫాలు చర్చలు జరిగాయి. చివరగా 1949లో ఒక ఒప్పందం కుదిరింది. ట్రావెన్‌కోర్‌ను భారత యూనియన్‌లో భాగంగా అధికారికంగా విలీనం చేసేందుకు శ్రీచితిర తిరునాళ్ అంగీకరించాడు.

1949లో ట్రావెన్‌కోర్ రాజ్యం కొచ్చిన్‌తో ఐక్యమైంది. శ్రీ చిత్తిర తిరునాల్ 1949 జులై 1 నుండి 1956 అక్టోబరు 31 వరకు ట్రావెన్‌కోర్-కొచ్చిన్ యూనియన్‌లో మొదటి, ఏకైక రాజప్రముఖ్ (గవర్నరుకు సమానమైన హోదా) గా పనిచేశాడు. 1956 నవంబరు 1 న మలబార్‌తో ట్రావెన్‌కోర్-కొచ్చిన్ యూనియన్‌లోని మలయాళం మాట్లాడే ప్రాంతాలను కలపడం ద్వారా కేరళ రాష్ట్రం ఏర్పడింది. దానితో రాజప్రముఖ్‌లోని శ్రీ చితిర తిరునాల్ కార్యాలయం ముగిసింది.

శ్రీ చితిర తిరునాళ్ గౌరవనీయులు. బ్రిటీష్ ఇండియన్ ఆర్మీతో మేజర్ జనరల్, కల్నల్-ఇన్-చీఫ్, ట్రావెన్‌కోర్ మిలిటరీ, ట్రావెన్‌కోర్-కొచ్చిన్ స్టేట్ ఫోర్సెస్ సుప్రీం కమాండర్, 1924-56 కాలానికి. అతను గౌరవనీయుడు అయ్యాడు. 1949 నుండి ఇండియన్ ఆర్మీలో కల్నల్, ట్రావెన్‌కోర్ మిలిటరీని మాజీ సైన్యంలో 9వ (1వ ట్రావెన్‌కోర్), మద్రాస్ రెజిమెంట్ (2వ ట్రావెన్‌కోర్) 16వ బెటాలియన్‌గా ఏకీకృతం చేశాడు.

1971 రాజ్యాంగ సవరణ తర్వాత, ఇందిరాగాంధీ ప్రభుత్వం అతని రాజకీయ అధికారాలు, పారితోషికాలను ప్రైవీ పర్సు నుండి తొలగించింది. 78 సంవత్సరాల వయస్సులో, స్ట్రోక్‌తో బాధపడుతూ, అతను తొమ్మిది రోజుల పాటు కోమాలోకి వెళ్లాడు. 1991 జులై 20న మరణించాడు.

శ్రీ చిత్ర తిరునల్ ఇన్‌స్టిట్యూట్ ఆఫ్ మెడికల్ సైన్సెస్ అండ్ టెక్నాలజీతో పాటు,అతను అందించిన నిధులు, భూమి, భవనాలను ఉపయోగించి అనేక ఇతర స్వచ్ఛంద ట్రస్ట్‌లు స్థాపించబడ్డాయి. శ్రీ చితిర తిరునాళ్ కూడా యువ కె. ఆర్. నారాయణన్ ఉన్నత విద్యకు స్పాన్సర్ చేశాడు, అతను భారతదేశానికి 10వ రాష్ట్రపతి అయ్యాడు.

## మూలాలు

## బయటి లింకులు

* Brief biography
* Brief biography and detailed genealogy
# చిలగడదుంప

| చిలగడదుంప
 |
| --- |
|  |
| చిలగడ దుంప
 |
| Scientific classification
 |
| Kingdom:
 | ప్లాంటే
 |
| Division:
 | మాగ్నోలియోఫైటా
 |
| Class:
 | మాగ్నోలియాప్సిడా
 |
| Order:
 | సొలనేలిస్
 |
| Family:
 | కన్వాల్వులేసి
 |
| Genus:
 |  *ఐపోమియా* |
| Species:
 | ఐ. బటాటాస్ |
| Binomial name
 |
| ఐపోమియా బటాటాస్ లిన్నయస్
 |

**చిలగడదుంప** (Sweet Potato) ఒక విధమైన దుంప. దీని శాస్త్రీయ నామము ఐపోమియా బటాటాస్ (Ipomea batatas). దీనినే కొన్ని ప్రదేశములలో గెనసుగడ్డలు, మొహర్రంగడ్డ, ఆయిగడ్డ, రత్నపురిగడ్డ, కంద గడ్డ అని కూడా అంటారు.
ఇవి రకరకాల రంగులలో లభిస్తున్నాయి

1. లేత పసుపు
2. నారింజ
3. గులాబి రంగు

## ఉపయోగాలు

చిలగడ దుంపలను చాలామంది పెద్దగా పట్టించుకోరు గానీ వీటిల్లో పోషకాలు దండిగా ఉంటాయి. ఉడికించుకునో, ఆవిరిపై ఉడికించో, కాల్చుకునో, కూరగా వండుకునో.. రకరకాలుగా వీటిని తినొచ్చు. సలాడ్లకూ ఇవి మరింత రుచిని తెచ్చిపెడతాయి. కాబట్టి వీటిని వారానికి కనీసం రెండు సార్లయినా తినటం మేలని నిపుణులు సూచిస్తున్నారు. ---

### పీచు

బంగాళాదుంప కన్నా చిలగడదుంపల్లో పీచు మోతాదు చాలా ఎక్కువ. దీంతో నెమ్మదిగా జీర్ణమవుతూ ఎక్కువసేపు కేలరీలు విడులయ్యేలా చేస్తాయి.

### విటమిన్‌ బీ6

చిలగడదుంపల్లో విటమిన్‌ బీ6 దండిగా ఉంటుంది. రక్తనాళాలు బలంగా ఉండేందుకు తోడ్పడే హోమోసిస్టీన్‌ను విటమిన్‌ బీ6 విడగొడుతుంది. అందువల్ల వీటితో గుండె, రక్తనాళాల సమస్యలు దూరంగా ఉంటాయి.

### పొటాషియం

ఒంట్లో ఎక్కువగా ఉన్న ఉప్పును తొలగించి, నీటి మోతాదును నియంత్రిస్తూ అధిక రక్తపోటును తగ్గించటంలో పొటాషియం కీలకపాత్ర పోషిస్తుంది. చిలగడదుంపల్లో పొటాషియం మోతాదూ అధికంగానే ఉంటుంది.

### విటమిన్‌ ఏ

చిలగడదుంపల్లో విటమిన్‌ ఏ లేదా బీటా కెరటిన్‌ ఎక్కువ. ఇది ఎండకు చర్మం దెబ్బతినకుండా కాపాడుతుంది. చూపు తగ్గిపోకుండా చూస్తుంది.

### మాంగనీసు

పిండి పదార్థాల జీవక్రియల్లో చాలా కీలమైన మాంగనీసు కూడా వీటిల్లో అధికం. అందువల్ల ఇవి రక్తంలో గ్లూకోజు మోతాదులు సాధారణ స్థాయిలో ఉండేలా తోడ్పడతాయి.

### విటమిన్‌ సి, ఈ

వీటిల్లోని విటమిన్‌ సి రోగనిరోధకశక్తిని పెంచితే.. విటమిన్‌ ఈ మన చర్మం ఆరోగ్యంగా, నిగనిగలాడేందుకు తోడ్పడుతుంది.

### సహజ చక్కెరలు

చిలగడదుంపల్లో దండిగా ఉండే సహజ చక్కెరలు రక్తంలో నెమ్మదిగా కలుస్తాయి. అందువల్ల రక్తంలో ఒకేసారి చక్కెర మోతాదు పెరగకుండా చూస్తాయి. ఇలా బరువు పెరగకుండా, నిస్సత్తువ రాకుండా కాపాడతాయి.
నలుపు మరకలు లేని, గట్టి దుంపలు మంచి రుచిగా ఉంటాయి

Raw Sweet Potato| Nutritional value per 100 g (3.5 oz) |
| --- |
| శక్తి | 360 kJ (86 kcal) |
|  |
| **కార్బోహైడ్రేట్లు** | 20.1 g |
| చక్కెరలు | 4.2 g |
| పీచు పదార్థం | 3.0 g |
|  |
|  |
| **కొవ్వు** | 0.1 g |
|  |
|  |
| **ప్రోటీన్** | 1.6 g |
|  |
|  |
| **విటమిన్లు**  | **Quantity%DV**† |
| విటమిన్ - ఎbeta-Carotene | 89% 709 μg79%8509 μg |
| థయామిన్ (B1) | 9% 0.1 mg |
| రైబోఫ్లావిన్ (B2) | 8% 0.1 mg |
| నియాసిన్ (B3) | 4% 0.61 mg |
| పాంటోథెనిక్ ఆమ్లం (B5) | 16% 0.8 mg |
| విటమిన్ బి6 | 15% 0.2 mg |
| ఫోలేట్ (B9) | 3% 11 μg |
| విటమిన్ సి | 3% 2.4 mg |
|  |
|  |
| **ఖనిజములు**  | **Quantity%DV**† |
| కాల్షియం | 3% 30.0 mg |
| ఇనుము | 5% 0.6 mg |
| మెగ్నీషియం | 7% 25.0 mg |
| ఫాస్ఫరస్ | 7% 47.0 mg |
| పొటాషియం | 7% 337 mg |
| జింక్ | 3% 0.3 mg |
|  |
| * Units
* μg = micrograms •mg = milligrams
* IU = International units
 |
| †Percentages are roughly approximated using US recommendations for adults. Source: USDA Nutrient Database |

## మూలాలు
# రామాఫలం

| రామాఫలం
 |
| --- |
|  |
| రామాఫలం
 |
| Scientific classification
 |
| Kingdom:
 | ప్లాంటే
 |
| (unranked):
 | పుష్పించే మొక్కలు
 |
| (unranked):
 | Magnoliids
 |
| Order:
 | మాగ్నోలియేల్స్
 |
| Family:
 | అనోనేసి
 |
| Genus:
 | *అనోనా* |
| Species:
 | ఏ. రెటిక్యులేటా |
| Binomial name
 |
| అనోనా రెటిక్యులేటా లి.
 |
|  |
| Native range of *A. reticulata* |
| Synonyms
 |
| *Annona humboldtiana* Kunth
*Annona humboldtii* Dunal
*Annona excelsa* Kunth
*Annona laevis* Kunth
*Annona longifolia* Sessé & Moc.
*Annona riparia* Kunth
*Rollinia mucosa* (Jacq.) Baill.
*Rollinia deliciosa* Saff.
*Annona mucosa* Jacq.
*Rollinia orthopetala* A. DC.
*Rollinia pulchrinervia* A. DC.
*Rollinia sieberi* A. DC.  |

**రామాఫలం** (Annona reticulata) అనోనేసి కుటుంబానికి చెందిన సీతాఫలం లాంటి ఒక పండ్ల చెట్టు.

రామాఫలము ఇది సీతాఫల జాతికి చెందిన పండు. పోషకవిలువలు ఎక్కువగా వున్న పండు. లేత ఎరుగు రంగులోను, ఆకు పచ్చ రంగులోని ఈ పండ్లు వుండును.దస్త్రం

రామా ఫలము. వెంకట్రామా పురంలో తీసిన చిత్రం
కొన్ని పండ్ల రుచి పదే పదే గుర్తొచ్చేస్తుంటుంది. మార్కెట్లో అవి ఎప్పుడెప్పుడు కనిపిస్తాయా అన్నట్లు ఎదురుచూసేలా చేస్తుంది. ఆ కోవకే చెందుతాయి సీతాఫలం, రామాఫలం, లక్ష్మణఫలాలు. ఈపేర్లు చూస్తే మన పురాణ పురుషులకు ఇష్టమైన పండ్లేవో అనిపించకమానదు. అంతేకాదు, ఇవి అచ్చంగా మనకి మాత్రమే ప్రత్యేకమైన పండ్లేనేవో అనిపిస్తుంది. కానీ వీటి స్వస్థలం మనదేశం కాదు. దక్షిణ అమెరికా, ఐరోపా, ఆఫ్రికన్‌ దేశాల్లో పెరిగే ఈ వెుక్కల్ని మనదేశానికి తొలిసారిగా పోర్చుగీసువాళ్లు పదహారో శతాబ్దంలో తీసుకొచ్చారట. మనరాష్ట్రంలో ఎక్కువగా పండే సీతాఫలాలతోనే మనకి అనుబంధం ఎక్కువ. కానీ ఉత్తరాంధ్ర, కొన్ని తెలంగాణా జిల్లాల్లోనూ కర్ణాటక, తమిళనాడు, కేరళ, ఛత్తీస్‌గఢ్‌ రాష్ట్రాల్లోనూ రామాఫలాలు, లక్ష్మణఫలాలు ఎక్కువగా పండుతాయి. సూపర్‌మార్కెట్ల పుణ్యమా అని ఇప్పుడిప్పుడు ఇవి అన్ని మార్కెట్లిలోనూ కనిపిస్తున్నాయి. రామాఫలం : గుండ్రంగా హృదయాకారంలో ఎరుపురంగులో ఉండే ఈ పండ్ల తొక్క సీతాఫలంకన్నా నునుపుగా ఉంటుంది. దీన్ని నెట్టెడ్‌ కస్టర్డ్‌ యాపిల్‌, బుల్లక్‌ హార్ట్‌, బుల్‌ హార్ట్‌ అని కూడా పిలుస్తారు. తియ్యని వాసనతో మధురమైన రుచిని కలిగి ఉండే ఈ పండు మధ్య అమెరికా, ఐరోపా దేశాల్లో ఎక్కువగా పండుతుంది. సీతాఫలంతో పోలిస్తే ఇందులో గింజలు తక్కువ. అలసిన శరీరాన్ని ఉత్తేజితం చేస్తుంది ఈ జ్యూస్‌. మిగిలినవాటితో పోలిస్తే ఇందులో యాంటీ ఆక్సిడెంట్లు ఎక్కువగా ఉంటాయి. మలేరియా, క్యాన్సర్‌ వ్యాధులకు కారణమైన కణాలను నివారించే గుణం కూడా ఈ పండుకి ఎక్కువే. పోషకాలు: వంద గ్రా. రామాఫలం నుంచి 75 క్యాలరీల శక్తి, 17.7గ్రా. కార్బొహైడ్రేట్లు, 1.5గ్రా. ప్రొటీన్లు, 3గ్రా. పీచూ లభ్యమవుతాయి. మిగిలినవాటితో పోలిస్తే ఇందులో విటమిన్ల శాతం ఎక్కువ. సి- విటమిన్‌తో పాటు బి-కాంప్లెక్స్‌లోని పైరిడాక్సిన్‌ ఇందులో సమృద్ధిగా ఉంటుంది. ఈ పైరిడాక్సిన్‌ మెదడు కణాలకు అవసరమైన రసాయనాల్ని స్థిరంగా ఉంచేందుకు దోహదపడుతుంది. నరాల వ్యాధులు, తలనొప్పి వంటివి రాకుండా కాపాడేందుకు తోడ్పడుతుంది.

## మూలాలు

రామఫల చెట్టు
# గజనిమ్మ

| గజనిమ్మ
 |
| --- |
|  |
| Scientific classification
 |
| Kingdom:
 | మొక్క
 |
| (unranked):
 | పుష్పించే మొక్క
 |
| (unranked):
 | యుడికాట్స్
 |
| (unranked):
 | రోసిడ్స్
 |
| Order:
 | సపిండేలిస్
 |
| Family:
 | రూటేసి
 |
| Genus:
 | *సిట్రస్* |
| Species:
 | C. maxima |
| Binomial name
 |
| Citrus maxima Merr.
 |

Pomelo seedling
**గజనిమ్మ**ను ఆంగ్లంలో పొమెలొ (Pomelo) అంటారు. దీని వృక్ష శాస్త్రీయ నామం సిట్రస్ మాక్సిమా లేక సిట్రస్ గ్రాండిస్. కరుకుదనం కలిగిన ఈ నిమ్మజాతి పండు దక్షిణ, ఆగ్నేయ ఆసియాకు చెందినది. ఈ గజనిమ్మ పండు సాధారణంగా లేత ఆకుపచ్చ రంగులో ఉంటుంది. మాగినప్పుడు పసుపుపచ్చ రంగుకి మారుతుంది. ఈ పండు మెత్తని చాలా మందమైన తోలును కలిగి ఉంటుంది. ఈ పండు లోపలి కండ బత్తాయి కాయకు ఉన్నట్టు తెల్లగా ఉంటుంది. చాలా అరుదుగా గులాబీ రంగులోను లేక ఎరుపు రంగులోను ఉంటుంది. అతిపెద్ద గజనిమ్మ పండ్లు 15 నుంచి 25 సెంటీమీటర్ల (5.9 నుంచి 9.8 అంగుళాలు) వ్యాసాన్ని కలిగి 1 నుంచి 2 కిలోగ్రాముల బరువుతో ఉంటాయి. బాగా పుల్లగా ఉండే ఈ గజనిమ్మ కాయ దబ్బలను ఉప్పు అద్దుకొని లేక చల్లుకొని తింటారు, ఇంకా ఊరగాయ తయారు చేస్తారు.

## చిత్రమాలిక

* Whole ripe pomelo from Kerala (South India)
* South Indian pomelo cut in half
* Pomelos
* Sectioned pomelo
* Flesh of a pomelo
* Pomelo on tree
* Ipoh pomelos on sale at Chinatown, Singapore
* Fruit on tree; from the Philippines
* Pomelo flower in early April
* *Yam som-o*: spicy Thai pomelo salad with tamarind juice
* *Tam som-o nam pu*: spicy Thai pomelo salad with crab extract
* Fujian's Pinghe County is famous in China for its pomelos

## ఇవి కూడా చూడండి

పులుసునిమ్మ

## బయటి లింకులు
# చిరుధాన్యం

చేనులో సజ్జలు
**చిరుధాన్యాలు** లేదా **తృణధాన్యాలు** (**Millets**) ఆహార ధాన్యాలలో చిన్న గింజ కలిగిన గడ్డిజాతి పంటలు. వీటిని ప్రపంచవ్యాప్తంగా ఆహారం కోసం, పశుగ్రాసం కోసం పెంచుతున్నారు. ఇవి ఒక శాస్త్రవిభాగం కాదు; వీటి సామాన్య లక్షణం చిన్న విత్తనాన్ని కలిగియుండడం మాత్రమే. ఇవి నీరు తక్కువగా అందే మెట్టప్రాంతాలలో పండి, పేదదేశాల ప్రజల ఆహారపు అవసరాల్ని తీరుస్తాయి.

## చిరుధాన్యాలలో రకాలు

పండిన వరిగె
చిరుధాన్యాలలో చాలా జాతుల మొక్కలు పోయేసి (Poaceae) కుటుంబంలో ముఖ్యంగా పానికోయిడే (Panicoideae) ఉపకుటుంబంలో ఉన్నాయి.

వీనిలో ప్రపంచవ్యాప్తంగా ప్రాముఖ్యత ననుసరించి ముఖ్యమైన జాతులు.: బ్రాకెట్ లో ఆంగ్ల అనువాదము ఇవ్వబడింది.

1. జొన్నలు (Sorghum)
2. సజ్జలు (Pearl millet)
3. కొఱ్ఱలు (Foxtail millet)
4. వరిగెలు (Proso millet)
5. రాగులు (Finger millet)

ఇతర తక్కువ ప్రాముఖ్యత కలిగిన చిరుధాన్యాలు:

1. వరకు
2. కులై
3. కుసుములు
4. అరికెలు (Kodo millet)
5. అండు కొర్రలు
6. సామలు (Little millet)
7. ఊదలు (Indian barnyard millet)

## చిరుధాన్యాల ఉపయోగాలు

Millet beer in Cameroon
చిరుధాన్యాలు ప్రాచీనకాలం నుంచి మానవ పరిణామక్రమంలో ప్రముఖ పాత్ర పోషించాయి. వర్షాభావ, ఎడారి ప్రాంతంలో ఈ ధాన్యాలు మానవులకు, పశువులకు ముఖ్య ఆహారం. భారతదేశములో జొన్నలు, సజ్జలు, రాగులు, వరిగెలు ఈనాటికీ వాడుకలో ఉన్నాయి. ఆఫ్రికా ఖండంలో కూడా తృణధాన్యాలు ప్రధానాహారం.

ఈజిప్ట్ నందు, గ్రీస్ లో క్రీ.పూ లోనే చిరుధాన్యాలతో మద్యమును తయారుచేసారు. చైనా, జపాన్, ఇండొనేషియా లలో నూడుల్స్ తయారీకి ఈనాటికీ వాడుచున్నారు.

ఈ ధాన్యాలను ప్రాంత ఆహార అలవాట్లను బట్టి జావ కానూ, రొట్టె గానూ, లేదా సంకటి గానూ వాడెదరు. ఈ ధాన్యాల గడ్ది పసుగ్రాసంగా పనికి వచ్చును. నవీనకాలంలో తృణధాన్యాల వాడుక తగ్గిననూ ప్రస్తుతకాలంలో వీటి వాడుక మళ్ళీ పెరుగుతున్నది.

చిరుధాన్యాలు
## పోషక విలువలు

చిరుధాన్యాలు పోషకవిలువలలో దాదాపు గోధుమలతో సరితూగును. మాంసకృత్తులు దాదాపు 10% బరువును కలిగివుంటాయి.
విటమిన్ బి12, బి17, బి6, కూడా ఎక్కువ శాతం వుంటాయి. ఎక్కువ పీచుపదార్థాలు కలుగివుంటాయి కాబట్టి చిరుధాన్యాలు అరుగుదలకు, మధుమేహ వ్యాధిగ్రస్తులకు చాలా మంచివి. అంతేకాక చిరుధాన్యాల్లో పిల్లలకు, వృద్దులకు కావలసిన పోషకాలు ఎక్కువగా వుండుటచేత భారతదేశంలో వీటి వాడుక ఎక్కువ.

## మూలాలు

## బయటి లింకులు

*
* "Millets". *Alternative Field Crops Manual*.
* "Vegetarians in Paradise: Millet History, Millet Nutrition, Millet Recipe". the original నుండి 2009-04-30 న ఆర్కైవు చెయ్యబడింది. ఒరిజినల్ పేజీని చూసిన తేదీ: 2009-03-14.